Συζήτηση κατηγορίας:Τηλεοπτικές σειρές που επηρεάστηκαν από την πανδημία COVID-19

message: Χρήστης:ΖῷονΠολιτικόν γιατί είναι εγκυκλοπαιδική η κατηγοριοποίηση; τι σημασία έχει αν επηρεάστηκαν ή όχι από την πανδημία; και πως επηρεάστηκαν;  Δώρα Σ. 01:26, 29 Νοεμβρίου 2022 (UTC)
Καταρχάς, Δώρα Σ., έχουμε βαφτίσει το notability εγκυκλοπαιδικότητα και γίνεται αχταρμάς στο κεφάλι μας. Αυτό βέβαια είναι θέμα προς ανάλυση κι ας μην αναλωθούμε σε αυτό εδώ πέρα. Για να απαντήσω κιόλας στο παραπάνω ερώτημα: Δεν υπάρχει ακριβώς ο όρος "εγκυκλοπαιδική κατηγοριοποίηση" όσο και να ψάξουμε στην πολιτική του εγχειρήματος. Υπάρχουν βέβαια "do's" και "don'ts, υπάρχουν κάποιοι λογικοί περιορισμοί, αλλά μέχρι εκεί.  Άλλη συζήτηση κι αυτή, δεν μπορεί να γίνει εδώ και ούτε να αναλυθεί. Παρακάτω: οι σειρές επηρεάστηκαν κατά κύριο λόγο εξαιτίας της πανδημίας γιατί δεν μπορούσαν να μαζευτούν οι ηθοποιοί (κρατάμε αποστάσεις), δεν μπορούσαν να μαζευτούν και να πάνε σε συγκεκριμένο μέρος (το επιθυμητό για τα γυρίσματά τους). Αυτό σαφώς τις επηρέασε δραματικά στο χρονοδιάγραμμα που η κάθε εταιρεία θέτει στις παραγωγές της, και φυσικά παραπατήματα στο χρονοδιάγραμμα και καθυστερήσεις ισούται με οικονομική απώλεια. Καταλήγοντας οι σειρές αυτές και πλειάδα ταινιών επηρεάστηκαν οικονομικά, ειδικά οι ταινίες που αναμένουν μεγάλο μέρος των εσόδων τους (μέχρι πρότινος τον κυριότερο), τον κινηματογράφο, αφού και οι θεατές/πελάτες δεν μπορούσαν να πληρώσουν το εισιτήριό τους και να διασκεδάσουν με το Χ έργο. Και επειδή αυτό είχε μεγάλο αντίκτυπο στις παραγωγές και επηρεάστηκαν σφοδρά, έχει σημασία και για εμάς, που αναμεταδίδουμε την πληροφορία. Παρόλα αυτά, δεν έχει καμία σημασία τι έχει σημασία για εμάς. Τα γεγονότα μόνο παρακολουθούμε. Και δεν έχει σημασία αν κάποιος βρίσκει ή δεν βρίσκει σημασία σε μια κατηγορία. Είναι ένας παραδοσιακός τρόπος συγκέντρωσης στοιχείων ανέκαθεν. Και όσο καλύτερο είναι το δέντρο της κατηγοριοποίησης τόσο το καλύτερο και για τους αναγνώστες και για τους συντάκτες - και πιθανόν κυρίως για τους τελευταίους. Σε μια βιβλιοθήκη η κατηγοριοποίηση βιβλίων τελικά βοηθά πιο πολύ τον βιβλιοθηκάριο, παρά τον αναγνώστη, ώστε να βρει και να δώσει το Χ ζητούμενο βιβλίο. Δεν έχει, τέλος, σημασία ακριβώς αν έχει σημασία μια κατηγοριοποίηση - ή αν βρίσκεις εσύ ή εγώ λόγο ύπαρξής της. Δεν υπάρχει εγκυκλοπαιδικότητα στην κατηγοριοποίηση. Υπάρχει μόνο η ανάγκη κατηγοριοποίησης πολλών ή μερικών στοιχείων. Μια βασική αρχή της κατηγοριοποίησης είναι η προοπτική ανάπτυξης, δηλαδή η κατηγοριοποίηση ελάχιστων στοιχείων (και εννοώ κατηγορίες που προς στιγμήν εκ των πραγμάτων δεν μπορούν να συγκεντρώσουν στοιχεία). Αν δυνητικά μπορούν, αλλάζει το θέμα... Ο μόνος λόγος να μην είχε λόγο ύπαρξης η παραπάνω κατηγορία θα ήταν να είχε επηρεάσει μόνο 2-3 σειρές. Οι κατηγορίες είναι ένα επακόλουθο και μία ανάγκη και σε καμία περίπτωση δεν τις χαρακτηρίζει εγκυκλοπαιδικότητα. —  ΖῷονΠολιτικόν(παρακαλῶ...) 01:03, 1 Δεκεμβρίου 2022 (UTC)
replies: text: για να απαντήσω στο άμεσο θέμα, το ζήτημα δεν είναι να μου εξηγήσεις εμένα για το πως επηρεάστηκαν οι ταινίες, αλλά να το μάθουν οι κακόμοιροι οι αναγνώστες, που θα βλέπουν την κατηγορία και δεν θα ξέρουν τι σημαίνει, και γιατί μπήκε στην τάδε ταινία. Ναι μεν στην αγγλική έχουν την κατηγορία αλλά ΠΡΩΤΑ ΑΠ΄ΟΛΑ έχουν το λήμμα για να κάνει κατανοητή την κατηγορία. Εμείς ξεκινάμε πάντα από τα εύκολα και τα γρήγορα...και συνήθως μένουμε εκεί. Αυτό είναι το βασικό μου πρόβλημα με την κατηγορία. Τα άλλα όντως, μιαν άλλη φορά.  Δώρα Σ. 01:12, 1 Δεκεμβρίου 2022 (UTC)
thread_title:  Κατηγοριοποίηση άχρηστη